AIR ASIA
మా బకాయిలు చెల్లించి ప్రైవేటీకరించుకోండి!
న్యూఢిల్లీ, జూన్‌ 27: ఎయిర్‌ ఇండియాను ప్రైవేటీకరించడం లేదా పాక్షికంగా ఇన్వెస్టర్లకు వాటాల విక్రయం వంటివి చేపట్టేముందు అనేక సమస్యలు సంస్థను చుట్టుముడుతున్నాయి. ముందు తమకు బకాయి ఉన్న రూ.400కోట్ల జీతాలను చెల్లించి ఆ తర్వాత ప్రైవటీకరించుకోండని ఎయిర్‌ఇండియా పైలట్లు డిమాండ్‌ చేస్తున్నారు.
సంక్లిష్ట ఆర్థిక పరిస్థితుల్లో ఎయిర్‌ ఇండియా 2012లో వేతనాల్లో కోత విధిం చింది. అప్పటినుంచి బకాయిలు పేరుకుంటూ వస్తు న్నాయి. సవరించిన వేతన స్కేళ్లను కొన్ని సెక్షన్ల ఉద్యోగులు అంగీకరించినా పైలట్లు మాత్రం ససేమి రా అంటున్నారు. బకాయిలు 27వేల మందికిపైబడి న సిబ్బందికి చెల్లించాలి. వీరిలో పైలట్లు, కేబిన్‌ క్రూ సిబ్బందికి రూ.1200కోట్లుచెల్లించాలి. మొత్తం సొమ్ములోనే పైలట్లకు రూ.400 కోట్లు చెల్లించాలి.
రెండేళ్లక్రితం ఎయిర్‌ఇండియా ఛైర్మన్‌గా అశ్వని లోహాని బాధ్యతలు స్వీకరించిన తర్వాత అన్ని పెండింగ్‌ బకాయిలను దశలవారీగా చెల్లిస్తామని హామీ ఇచ్చారు. ప్రస్తుతం ప్రభుత్వం ప్రైవేటీకరణ ప్రతిపాదనలతో ఎయిర్‌లైన్‌ను పునరుద్ధరణకు తెస్తున్నదని ఈ లోపు తమ బకాయిలు చెల్లించాలని కోరుతున్నట్లు పైలట్లు చెపుతున్నారు. ప్రైవేటీకరణ సంతోషకరమేనని ఈ ప్రతిపాదనతో మంచి వృత్తి నైపుణ్య యాజమాన్యం టేకోవర్‌లోనికి వెళుతుంద ని, మితిమీరిన ప్రభుత్వజోక్యం ఉన్న యాజమాన్యం నుంచి మంచి వృత్తిపరమైన యాజమా న్యంలోనేపనిచేయాలనుకుంటున్నామని ఇండియన్‌ పైలట్స్‌గిల్డ్‌ ప్రతినిధి ఒకరు వెల్లడించా రు. అయితే ప్రైవేటీకరణకు ముందు మా బకా యిలు మొత్తం చెల్లించాలని పైలట్స్‌గిల్డ్‌ వివరించిం ది. భారత వాణిజ్య పైలట్ల అసోసియేషన్‌కూడా ఇదే తరహా ప్రతిపాదన తెస్తోంది.
వాణిజ్యపైలట్ల సంఘంలో 1000మందికిపైగా సభ్యులున్నారు. చిన్న విమానాలున్న సంస్థల్లో కూడా ఈ పైట్లు పని చేస్తున్నారు. యాజమాన్యం సృష్టించిన సమస్య కాబట్టి మేనేజ్‌మెంట్‌ పరిష్కరించాలని వారుకోరు తున్నారు. ఎయిర్‌ఇండియాకు రూ.52వేల రుణ భారం ఉన్నట్లు నీతి ఆయోగ్‌ నివేదిక ఇచ్చి పూర్తి గా ప్రైవేటీకరించాలని సూచించింది. పౌరవిమాన యాన మంత్రిత్వశాఖ ఎయిర్‌ ఇండియాపునరుద్ధ రణకు రూ.30వేల కోట్ల బెయిల్‌ఔట్‌ ప్యాకేజిని గడచిన యుపిఎ హయాంలోనే విస్తరించింది.